
118 DR.30.10.2008 
 

pun mohon penjelasan mengenai sebab-sebab industri automotif negara tidak dapat 
bersaing di peringkat antarabangsa.  Untuk makluman Yang Berhormat, pada masa ini 
pencapaian secara keseluruhan industri automotif negara di pasaran antarabangsa masih 
di peringkat yang belum boleh kita banggakan.   

Ini disebabkan oleh faktor-faktor yang berikut: 

(i) industri automotif tempatan terlalu bergantung kepada pasaran 
tempatan dan kurang berorientasi pasaran global; 

(ii) kurangnya ekonomi bidangan dan dengan izin, economics of 
scale bagi industri automotif tempatan; dan  

(iii) kemajuan teknologi domestik dalam segmen kenderaan 
bermotor terbatas pada kategori enjin 2000cc ke bawah. 

Walau bagaimanapun, produk-produk automotif komponen dan alat-alat ganti 
tempatan telah berjaya bersaing di pasaran antarabangsa dan ini dapat dilihat melalui 
eksport komponen dan alat ganti keluaran syarikat tempatan yang telah pun berjaya 
menembusi pasaran di lebih 50 buah negara.  Dengan menunjukkan prestasi eksport yang 
meningkat setiap tahun.  Eksport bagi tahun 2007 adalah sebanyak RM2.7 bilion, tahun 
2006 sebanyak RM2.3 bilion dan tahun 2005 sebanyak RM2.2 bilion.   

Destinasi eksport utama bagi tahun 2007; 

United Kingdom - RM109 juta 

Iran - RM74.6 juta 

Indonesia - RM61.3 juta 

Syria - RM39.5 juta 

Australia - RM18.5 juta 

Kemampuan untuk bersaing juga dapat dilihat melalui keupayaan syarikat 
automotif tempatan membuat pelaburan di luar negara.  Bagi tempoh hingga tahun 2007, 
24 buah syarikat Malaysia mempunyai pelaburan di negara Indonesia dengan jumlah 
sebanyak RM128 juta, manakala tujuh syarikat mempunyai pelaburan berjumlah RM105.7 
juta dengan negara Thailand.   

Tuan Yang di-Pertua, Ahli Yang Berhormat daripada Bandar Tun Razak 
mencadangkan supaya kerajaan patut menemui pengusaha kecil dan sederhana untuk 
mengetahui masalah yang dihadapi oleh PKS. Mengenai cadangan supaya kerajaan 
menemui PKS ini sukacita saya menjelaskan bahawa MITI melalui agensi-agensi seperti 
SMIDEC dan MIDF memang mempunyai program outreach seperti seminar dan bengkel 
yang bukan sahaja diadakan di bandar-bandar utama malah telah pun pergi ke daerah-
daerah kecil untuk menerangkan berkenaan program pembangunan dan pembiayaan 
khusus untuk PKS. 

Pegawai-pegawai SMIDEC dan MIDF juga melawat premis-premis pemohon untuk 
membuat penilaian projek, mengenal pasti masalah yang dihadapi dan memberikan 
khidmat nasihat kepada PKS bagi mengatasi setiap masalah yang dibangkitkan.  Bagi 
menawarkan khidmat nasihat, bantuan kewangan dan fiskal, infrastruktur pasaran serta 
lain-lain program pembangunan PKS dengan lebih berkesan SMIDEC juga mempunyai 
pejabat-pejabat cawangan di Pulau Pinang, Pahang, Johor, Sarawak dan juga di Sabah.   

Ahli Yang Berhormat daripada Gelang Patah telah membangkitkan tentang 
kemudahan pembiayaan RM1.2 bilion untuk PKS yang diumumkan pada 1 Ogos 2008.  
Berapa peratus kah permohonan yang di lulus dan tidak lulus serta cadangan tambahan 
pembiayaan.  Saya ingin menjelaskan isu-isu yang dibangkitkan oleh Yang Berhormat 
Gelang Patah berkenaan pembangunan PKS, dana RM1.2 bilion yang diumumkan baru-
baru ini disalurkan oleh Bank Negara kepada bank-bank terpilih... 

Tuan Sim Tong Him [Kota Melaka]: Minta jalan. 



pun mohon penjelasan mengenai sebab-sebab industri automotif negara tidak dapat bersaing di peringkat antarabangsa. Untuk makluman Yang Berhormat, pada masa ini pencapaian secara keseluruhan industri automotif negara di pasaran antarabangsa masih di peringkat yang belum boleh kita banggakan. Ini disebabkan oleh faktor-faktor yang berikut: (i) industri automotif tempatan terlalu bergantung kepada pasaran tempatan dan kurang berorientasi pasaran global; (ii) kurangnya ekonomi bidangan dan dengan izin, economics of scale bagi industri automotif tempatan; dan. (iii) kemajuan teknologi domestik dalam segmen kenderaan bermotor terbatas pada kategori enjin 2000cc ke bawah. Walau bagaimanapun, produk-produk automotif komponen dan alat-alat ganti tempatan telah berjaya bersaing di pasaran antarabangsa dan ini dapat dilihat melalui eksport komponen dan alat ganti keluaran syarikat tempatan yang telah pun berjaya menembusi pasaran di lebih 50 buah negara. Dengan menunjukkan prestasi eksport yang meningkat setiap tahun. Eksport bagi tahun 2007 adalah sebanyak RM2.7 bilion, tahun 2006 sebanyak RM2.3 bilion dan tahun 2005 sebanyak RM2.2 bilion. Destinasi eksport utama bagi tahun 2007; United Kingdom- RM109 juta. Iran- RM74.6 juta. Indonesia- RM61.3 juta. Syria- RM39.5 juta. Australia- RM18.5 juta. Kemampuan untuk bersaing juga dapat dilihat melalui keupayaan syarikat automotif tempatan membuat pelaburan di luar negara. Bagi tempoh hingga tahun 2007, 24 buah syarikat Malaysia mempunyai pelaburan di negara Indonesia dengan jumlah sebanyak RM128 juta, manakala tujuh syarikat mempunyai pelaburan berjumlah RM105.7 juta dengan negara Thailand. Tuan Yang di-Pertua, Ahli Yang Berhormat daripada Bandar Tun Razak mencadangkan supaya kerajaan patut menemui pengusaha kecil dan sederhana untuk mengetahui masalah yang dihadapi oleh PKS. Mengenai cadangan supaya kerajaan menemui PKS ini sukacita saya menjelaskan bahawa MITI melalui agensi-agensi seperti SMIDEC dan MIDF memang mempunyai program outreach seperti seminar dan bengkel yang bukan sahaja diadakan di bandar-bandar utama malah telah pun pergi ke daerah- daerah kecil untuk menerangkan berkenaan program pembangunan dan pembiayaan khusus untuk PKS. Pegawai-pegawai SMIDEC dan MIDF juga melawat premis-premis pemohon untuk membuat penilaian projek, mengenal pasti masalah yang dihadapi dan memberikan khidmat nasihat kepada PKS bagi mengatasi setiap masalah yang dibangkitkan. Bagi menawarkan khidmat nasihat, bantuan kewangan dan fiskal, infrastruktur pasaran serta lain-lain program pembangunan PKS dengan lebih berkesan SMIDEC juga mempunyai pejabat-pejabat cawangan di Pulau Pinang, Pahang, Johor, Sarawak dan juga di Sabah. Ahli Yang Berhormat daripada Gelang Patah telah membangkitkan tentang kemudahan pembiayaan RM1.2 bilion untuk PKS yang diumumkan pada 1 Ogos 2008. Berapa peratus kah permohonan yang di lulus dan tidak lulus serta cadangan tambahan pembiayaan. Saya ingin menjelaskan isu-isu yang dibangkitkan oleh Yang Berhormat Gelang Patah berkenaan pembangunan PKS, dana RM1.2 bilion yang diumumkan baru- baru ini disalurkan oleh Bank Negara kepada bank-bank terpilih... Tuan Sim Tong Him [Kota Melaka]: Minta jalan.